เมื่อเวลา 14.00 น.วันที่ 21 กรกฎาคม พระมหาวิจิตร ฐานะปุณโณเจ้าอาวาสวัดท่าสำเภาเหนือ พร้อมชาวบ้านจากต.ชัยบุรี ประมาณ 200 คน เดินทางมารับมอบพระพุทธรูปคืน ภายหลังถูกคนร้ายโจรกรรมไปจากวัด 3 องค์ โดยมี พล.ต.ท.ชัยยันต์ มะกล่ำทอง ผู้ช่วยผบ.ตร.พล.ต.ท.วิโรจน์จันทรังษีพร้อมนายตำรวจชั้นผู้ใหญ่เป็นตัวแทนส่งมอบ ท่ามกลางความปลาบปลื้มของชาวบ้านทั้งนี้พระพุทธรูปดังกล่าวเป็นพระพุทธรูปเก่าแก่มีมูลค่ามหาศาลไม่สามารถประเมินราคาได้ แต่หากถูกส่งออกไปขายต่างประเทศราคาสูงถึง 10-20 ล้านบาท ได้ถูกคนร้ายโจรกรรมไปจากพระอุโบสถ วัดท่าสำเภาเหนือ ต.ชัยบุรี อ.เมืองจ.พัทลุง เมื่อกลางดึกวันที่ 5 มิถุนายนที่ผ่านมา ประกอบด้วย พระพุทธรูปเจ้าฟ้าเอกทัต 1 องค์ พระพุทธรูปสมัยเชียงแสน หน้าตัก 12 นิ้ว อายุประมาณ 700 ปี 1 องค์ พระพุทธรูปพระศรีอริยเมตตรัย หน้าตัก 2 นิ้ว อายุประมาณ 300 ปี 1 องค์พล.ต.ท.วิโรจน์ กล่าวว่า สืบเนื่องจากกองบัญชาการตำรวจนครบาลได้รับการประสานจาก พล.ต.ต.ชัยรัตน์ วรรณโชติผบก.ภ.จ.พัทลุง ว่า แก๊งคนร้ายที่ถูกจับกุมได้ก่อนหน้านี้ได้นำพระพุทธรูปดังกล่าวมาขายในกทม.เพื่อส่งต่อไปขายยังต่างประเทศ จึงสั่งการไปยังเจ้าหน้าที่ฝ่ายสืบสวนในสังกัดให้ตรวจสอบข้อมูลเบาะแส กระทั่งวันที่ 20 ก.ค.เวลา 20.00 น.พล.ต.ต.อำนวยนิ่มมะโน ผบก.น.2 ได้รับแจ้งจากพลเมืองดีว่า พบพระพุทธรูปต้องสงสัยถูกคลุมด้วยผ้าห่มซุกซ่อนอยู่กลางทุ่งนา ริมถนนวงแหวนตะวันออก ตัดถนนคู้บอน แขวงถนนตะวันตก เขตคันนายาว กทม.จึงรุดไปตรวจสอบพบว่า เป็นพระพุทธรูปองค์เดียวกับที่คนร้ายโจรกรรมมา
พระพุทธรูปเจ้าฟ้าเอกทัต 1 องค์ ถูกคนร้ายโจรกรรมไปจากพระอุโบสถของวัดอะไร 
วัดท่าสําเภาเหนือ